text: Jysk er klar med nødbutik efter storbrand
  03 maj 2016 kl. 07.43
  Jysk åbner en midlertidig butik i Vejle som erstatning for den butik på Dandyvej, der blev lagt i ruiner ved en voldsom brand den 20. april.
  Siden en brand den 20. april raserede Jysks butik på Dandyvej i Vejle, har virksomheden arbejdet på at skaffe nye lokaler - og den 12. maj åbner Jysk en midlertidig butik på Løversysselvej 2 på Nørremarken i Vejle.
  Den midlertidige butik får et begrænset sortiment sammenlignet med normale Jysk-butikker.
  I september flytter Jysk ind i nye permanente butikslokaler på Solgave Allé 2A ved Bilka. En beslutning, der var taget længe før branden på Dandyvej.
  